
SORMENJALKI 


Nimeän varjoni Sormenjäljeksi, kunnes se pyyhitään liialla valolla. 
Myöhemmin, tuntemattomana päivänä olen kiven varjo. 


Kunnes kohoava meri siirtää sen muiden kivien joukkoon maistelemaan 


laimeaa suolaa. 
Kunnes kivi hioutuu universumin kokoisen hiljaisuuden osaksi. 


Kunnes kaikki kivityynyt ovat valmiit, vaienneet näkymättömiksi hiukkasiksi 


yhteiseen kertomukseen. 


Hiukkasten sormenjäljet. 


UNIVERSUMIN HUONEET 


Universumin huoneissa kiehuu kiihtyva kieppuva valoton kahvi. 
Kaikki elamat, menneet ja tulevat siirtyvat ylivalotettuun jonoon. 
Tahdet kirkastuvat, kikattavat epiloginsa. 

Jokainen loppukohtaus on pitkä universumin lausunta, puhe. 


Universumin huoneissa kieppuu laskemattomien saippuakuplien sarjatuli. 


SAIPPUAKUPLAT 


Onko hän, jokin olemassa? Sellainen mikä kurkistaa toisiinsa liitettyjen 


saippuakuplien liitoksesta. 


Lapsena kosketin saippuakuplaa. Katosimme yhdessä toisessa ulottuvuudessa. 


Minä jäin tarkkailemaan toisissa saippuakuplissa tuulta. 
Ihminen on saippuakupla, pienen galaksin kaltainen ihme. 
Saippuakuplan sisällä on hengitys. 


Jokainen elämä on hengitysharjoitus tulkita katoavia hetkiä tässä ja nyt. 


НЕТКЕТ 


On altistuttava hajotakseen ehyemmäksi. Nähdä, totuuksia silmänräpäyk- 


sissä. 


Hetket eivät ole välttämättä armollisia ollessaan kylässä ajassa. Sinä näet 


tarkemmin. 


Ylistän ajattomuutta siveltimen piiskatessa kankaita ja papereita. 


AAMU 


Aamun tuuli. Puheen kaltainen. Tahdon koskettaa sanojasi. Kirjoittaa alkuja, 


katkelmia. 

Aamun valo. Musiikkisi näkee kädet, jotka takertuvat minusta sinuun. 
Aamun äänet, korvanlehdet kurkistavat hiuksieni alta, erottavat valon ja 
tuulen hymneistä tutun hyminän. Nenää kutittaa yön vaaka-asennon 
tottumus. Unet menivät nukkumaan takaisin lakanoihin. Lakanoiden 
kasvoilla miettimisen ryppyjä. 


Aamun pilvien halkeamasta aurinko sivelee vihreyttä. 


Jos tulisi aamuinen sade. Luonnon värit asettuisivat muotokuvaukseen. 


TALVIVANILJA 


Puutarhassa talvivanilja yrittää säilyttää valtaansa. Omenapuissa jäähilettä. 
Yöllisen sateen silmiä jähmettyneinä odottamaan aurinkoa. 


Ja pian aurinko viettelee talvivaniljan, joka valuu hitaan lempeänä hiekkatielle, 


jota koristaa laiskojen ulkoiluttajien kasvava löyhkä. 


Paakkuuntunut ulostemysli. 


VAHAN KERRALLAAN 


Vähän kerrallaan oppii, miten katsotaan toista, uutta ihmistä ensimmäistä 
kertaa. Peilin edessä voi harjoitella etukäteen, jos joutuisi äkkiä tilanteeseen 
missä seuraukset ovat koko elämän mittapuulla vääjäämättömät. Jos 
kadunkulmassa sattumalta iskisi silmästä silmään lyhyt tulevien muistojen 


sarja. 


Snapsia, rapujuhlat, kynttilöitä tökitty palamaan hiekkalaatikkoon. 
Don't you cry... 


Naiset ryhmässä tupakalla kuuntelemassa miestensä uhoa. Viskiä ja koskenko- 


туаа. 


Lapset on päästetty aiemmin mummolaan tai kavereille yöksi. 


Don’t you cry, baby... 


Aamuyöllä rapusta löytyi jonkun aluskalsarit ja muuta sekalaista mikä on 


jäänyt kiireessä, minne? 
Vakka kantensa valitsee ja mies seisoo, jos voi voi 


kotiavain sopi vielä silloin. Sanomalehti aiheutti liukastumisen ja vaarati- 


lanteen. 


Mitä tapahtui. Se unohtuu vähän kerrallaan, Välillä tuon kaiken muistaa 

hetken kadulla, kun joku hymyilee tai tervehtii merkitsevasti. 


10 


KISSA 


Keltaisessa puutalossa mustalla kissalla on oma myrskyn rikkoma vaanimisen 


ikkuna. 
Se ei tunnista hiekkatien tuoksuja. Toinen silmä on sokea reviiri taistelusta. 
Aurinko lohduttaa ja lämmittää sen turkkia. Talon kellarissa on ruokahiiriä. 


Puutarhaan on sulanut lyhytaikainen lammikko mistä se saa juomansa. 

HUOMENNA 


Kissat! 


Huomenna valkoiset hiiret saapuvat vierailulle kylanraiteille. Kesä houkut- 


telee katsomaan tarkemmin miltä vaahteralehtien boheemius tuulessa on. 
Huomenna kivettynyt pimeys siirtyy täydenkuun avaimenreikään. 
Huomenna jalat kutiavat, kun räsymatot poistetaan ja pestään järvenrannassa. 


Huomenna hiirenloukussa on päästäinen, jota kissat eivät syö. 

KIEHUMINEN 


Kiroamisen jälkeen vaikeinta on vaikeneminen. Oma sora ääni jää kaikumaan 


ja estää positiivisen ajatuksen juoksun parempaa kohti. 


Kiehumisen jälkeen on hyvä keittää kahvit. Kehua itseään, mutta vähemmän 


kuin toista. 


Tasapeli. Sinä voitit. Minulle riittää tämä rakkauden tunne. Hellä käsi on 


juuttunut seinäkellon viisareihin. Kellon käki nokkii kynsistä musteen. 

TAPAHTUMIA 


Syksyn lehdet kirjoja, jotka itkevät värinsä. 
Runoilija lohduttaa yksinäistä Kuolemaa elegialla. 


Kaikkeen minne se saapuu, sen sylissä on valmis valkoinen kääriliina. Kirjailtu 


jonkun nimellä. 


Puut syyt koputtavat kelotalossa. Kaatajan muistopuhe natisee pakkasella. 


Oveen koputtaa joku toinen. 


Miksi ei voi vain olla ja kävellä katsomaan linnunpesää. Kuunnella metsän 


sanatonta laulua. 
Kirjaimet hellinä toistosta. Aitajuoksua paperilla itsensä läpi. 
Sulje hetkeksi kirja. Ime tarina kämmenellä. 


Onko keskiyön lehtien havinassa salaisia viestejä, jotka syntyivät toiston 


siemenestä. 


Nähdyn pöllön äänetön huutava ohituslento. 

TAUKOTILA 


Teatterin taukotilan jääkaappiin on piilotettu käsikirjoitukseen kuuluva home. 
Ylähyllyllä on erilaisia juustoja valmiina vaarallisiin läpimenoihin harjoitusten 
jälkeen. 


“Mita se kirjailija selittää kenraalin katsomossa?” 


"Dialogi on lyöty jo lukkoon. Kaikki ohimenevät muutokset syntyvät 
unohduksesta, mutta me selviämme kyllä tänään ja huomenna. Jengiä on 


tulossa pytty täyteen.” 


Pääkirja on taukotilan suurella pöydällä kaljakorien päällä kuin laitettu 
alttariksi. 


Takaovi on lukossa. Kukaan ei voi yllättää valomiestä lukemassa Jerry 
Cottonia. Äänimies on vaipunut nirvanaan, koska hänen hetkensä alkaa 
vasta ensi-illassa. Molemmat yksityiseen tilaansa suljetut tietävät kaiken 


olevan kiinni sekunnin osista ja maalarinteipistä. 
%.. hääyöaie hääyöaie mummum nannan muu...” 
“Ма kuulin että värisokeat pienet vihreät miehet tulivat punaiselta planee- 


talta suorittamaan tänne ympäristöhuoltoa. Se on niiden rauhan eleensä, 


lapsellinen palturi tehoaa ainoastaan elämässään väärinymmärretyille ...” 

“Ма kuulin että Seurasaaressa makkarat loppuivat kesken juhannuksenvieton. 


Arvaa mikä hirveä härtelli alkoi, kun se pakettiauto tuli. Kyljessä luki OK.” 
“Еп kyllä muista yhtää tota juttua.” 


"Muistatko edes sen raitiovaunun ja sen pään joka vieri katua kun joku oli 


kaatanut johonkin jotain ...?” 


“Niin ja siinä jutussa Pontius puhui latinaa ja se huono-onninen arameaa. 
Miten ne pystyi edes keskittymään siinä kuumuudessa koko touhuun. Tai 
ymmärtämään toistensa kieltä? Historiallinen totuus on se ettei Pontius 
ymmärtänyt sanaakaan arameaa. Väärinymmärretyksi tulemisen kerroin oli 
huikea. Niin ja onhan siellä nytkin kuumat paikat. Keskustelu on siirtynyt 


takimmaisille penkkiriveille ja sinne heitetään parasta ennen leipää.” 


Taukotilassa asuu tiettävästi henki, joka suojelee kertovan taiteen tekijöitä. 


Eikä sovi unohtaa, että alunperin runouskin oli vain lausuntaa. 


“Olet nähnyt sen saman kuin minäkin. Jään kuuntelemaan mielelläni sen 


juttuja, kun muut ovat menneet paikalliseen.” 

EILEN 


Eilen oli parempi päivä. Kolme arkkia ilman yhtäkään kuollutta metaforaa. Se 


saattoi johtua sateesta jossa oli toisenlainen, tarttuvampi turvallinen rytmitys. 


Sadepisaroiden välisellä vyöhykkeellä hengitti syksy tai saapuva kuoleman- 
pelko. 


Eilen lepakko tervehti pyyhkäisemällä lippalakkiin näkymättömän viivan. 


Tulinko merkityksi johonkin saalisryhmään? 

RINKELI 


Koiran nimi oli Rinkeli. Se oli sekarotuinen iloinen ja lapsia rakastava, 


metsissä viihtyvä lähes täysinoppinut sienikoira. 
Kanttarellit olivat sen erikoisuus. Oravat kuusien oksilla saivat sen villiksi. 


Veteenheitettyjen pienien kivien molskahdukset saivat sen tekemään ympyrää 


paikallaan, haukkumaan kuin se olisi merkannut jäniksen tai ketun. 

MUISTAN 


Silmät, katseet sulautuivat, kun näimme toisemme ensimmäisen kerran 


laskeaksemme ... 
Montako kutakin kurssikirjaa oli? 
Kynän ääni paperilla oli suudelmat, numerosarjat kosketuksia. 


Kellari oli alttari. Lupauduimme silloin tähän päivään. 

ODOTUS 


Kun on koko ajan onnellisuuden tilassa. Myrsky voi olla kauheudessaan 
vapauttava. Salamat juhlivat verhojen takana. Murisevan rummun ääni 


piiskasi rankkasateen. 


Silmäkulmassa on kyynel, koska hän ei saapunut. Hän oli kenties unohtanut 
mikä merkitys voisi olla yllättävällä paluulla. Katse, olisiko se samanlainen ja 


yhtä pehmeä, pysähtynyt aika. 


Odotus, viiltävä oman hengityksen ääni ja sen tehokas tarkkailu johti 
lyhyessä ajassa hyperventilaatioon. Siihen auttoi lyhyessä ajassa croissantien 
paperipussi. Sisään ulos sisään ulos hengitys niin kauan että puna palasi 


kasvoille ja sormenpäihin lämpö. 


20 


ABSTRAKTIO 


Kesä on lämmin ja turvallinen abstraktio. Katu missä tämä kahvila on. 
Varjoinen hitaitten ohikulkijoitten liikkeillään siivilöimä maisema. Te olette 
yhdessä hänen kanssaan abstraktion kahvilassa. On iltapäivä, ja hänen ajatuk- 
sensa siirtyvät hitaasti hänen kynäänsä. Pöydällä on nippu tyhjiä arkkeja. 
Kaipaavia hiottuja metsän vartaloita. Teitä - arkkeja on runsaslukuinen määrä 
hänen ruskeasta nahkasalkustaan. Mutta sinä ensimmäinen, puhun sinulle. 
Anna kynälle anteeksi paperi. Mutta paperi, anna kynälle mahdollisuus 
selittää ajatuksensa loppuun. Kynä kirjoittaa lauseensa ankariksi, piiskaa 
puhtauteesi järjen ääntä. Hänen kynänsä on vahva kunnianosoitus luonnolle. 
Hän kirjoittaa kynällään haikuja ja parisuhteen keskeytymättömästä arjesta. 

MONOLOGI 


“Tuleehan se!?” 


Muistikirjani saa energiaa, lauseita, muutaman viivapiirroksen ohikulkijoista 
tässä kahvilassa on hyvä hidas maisema. Bulevardi, raitiovaunuja ja tuntem- 
attomia, jotka hymyilevät minulle. Tämä jonkun luoma arkkitehtuuri on 
rapistunut, mutta vakaa kuin hyväkuntoinen painon-nostaja pitämässä yllä 


tunnelmaa. 


“Нап tulee joskus. Hänen on saavuttava joskus tuohon kadunkulmaan tai 
kahvilan tiskille tilaamaan croissant ja kahvi. Puhunko taas yksin? Miksi en 


erota pelkkää ajattelua ja puhumista yksin?” 
Tänään voisi olla kesäpäivä 100 vuotta sitten, kun hevoskärryt kolisivat. 


Tänään on kirskuvat raitiovaunun hampaat ja pakokaasua. Luonnoton 


maisema. 

NALKA 


Miten nopeasti nälkä tyhjentää sielun. 


Minua varjelee aina sykkivä avaruuden tähtiarkistojen ääretön hyrinä. 

MUISTIKIRJA 


Kahvilassa on tylsää. Kirja renesanssista on luettu. Hänen muistikirjansa 
huutaa nälissään uutta abstraktiota, kollaasia, kuvaelmaa tästä kesäisestä 
päivästä. Kisko kirskuu, raitiovaununkuljettaja vilkuttaa tutulleen kynä 
kädessä. Jäähtyneen kahvin pinnalla on siitepölyn hippu. Se noudattaa 
liikkeellään maapallon painovoiman ja kiertoliikkeen luomaa voimaa. 


Muistikirjassa on kuvaelmia tästä kaupungista. Hänen kirjoittamiaan, jonka 
nimeä emme koskaan paljasta. Kuvaillaan häntä kuitenkin hiukan. Hän on 
nuori, kiharatukkainen ja hän on mies, joka etsii tänään kahvilassa rakkautta 


ja inspiraatiota. 
Kiitos selonteostasi muistikirja. Kestä kyltymätön nälkäsi viimeiselle sivulle, 


loppuusi saakka. Onnea kesään kahviloissa joissa viihdyt hänen kanssaan, 


jolla ei ole ollut onnea tänä vuonna. 

SYKE 


Kaava ja matemaattinen syke ei sovi runoon. Ehjää kuvaa kaikesta ei voi hioa 


sanoiksi. 
Minussa soi verenperinnön kirvelevä runous. 


Muurahaiskukkulalla on pystytetty isoisoisoäitini muistoksi suuri pysty 
kivimonumentti. Tieto runoilija verestä helpotti, selitti keskiöiden ja 
aamuöiden levottomat luovat hetket. Toivon, että joskus opin hitaasti 


kirjoittamisen ja annan ajan analysoida tekstiä, purkaa osiin - öljyttäväksi. 


En näe isästä unia. Ehkä siksi, että ajattelen häntä lähes päivittäin. Hän sanoo 
kuiskimalla selkeitä ohjeita, miten minun on kulloinkin edettävä ja toimittava, 


jos joku vähän isompi tai mutkikkaampi ongelma vaivaa. 


Istun toisinaan pienellä saarella mielessäni Helsingin edustalla. Nuotiolla 
tummansinisissä verkkareissa haisaappaissa, ruskea lippaläkki päässä ja 
hymyilen kasvoillani punerrus, liekit valaisevat hetken. Olen täydellisen 


onnellinen. 

П 

ILLAN REUNA 


Illan rannalle 
jäänyt kuu 


veden ääneen 
Hiukkaset puhallettu 
pilvet torjuvat 


yön kertomusta 


Tuhkasi nimeää tuuli. 

HAIKEUS 


Olkoon haikeus, haikein oli. 
Talossa syntyi valoa. 


Jokin uusi, sanomaton. 

MIKA AAMU 


Pelossa joi humalat 
laivassa ja maissa 
mika siunaus 


onkaan aamu 

ELEGIA 


Meri kaipaava aalloillaan laulaa 
tuo sinun äänesi takaisin takaisin 
yön pilvijoutsenet taas saapuvat 


tuulen hyräilyyn yksin vaikenen 


Meri tyyni kohta on, tyyny taivaan 
pilvet hengittää hitaan horisontin 
ajatusten painovoima kai rukoilee 


helmaan enkelinsä minut se vie 

HETKI ENNEN 


Jaan kirpeää omenaa varhaisen 
navattomuuden olennon kanssa. 
Kohtaan hänet valossa. 


Pimeys on erottanut minut näkyvään. 

TOUKOKUU 


Toukokuun levoton rytmi. 
Aurinko, sadepilvet 

muurahaisten herääminen 
kivetyksille luolastaan. 

Mustarastas noukkii kaikki 

varomattomat hyönteiset. 
Kuivuuden viimevuotiset lehdet 

allaan ahneet, pelokkaat 


kahisuttavat verhojaan. 

SUO 


Suo ymmärtää kuoleman 


mikään ei lakastu sen kehdossa 


Suo on alttari 
haudattu hajoaa hitaasti 


ajankuvaksi 


Suo on muistikirja, historia 


koskaan valmistumaton 
Oi suo, metsä kirkuu 


metson soihtu 


silmäkulmassa 

VILJALOITSU 


Viljalle vähän leipäpilviä 
oi satakaa, oi sada sinä sadon vuoksena 


siniharmaa laveeraus sivellin 

KUUNTELET 


Suljet mielesi. Kuuntelet. Sydän. 
Istut ja odotat että rytmi tasaantuu. 


Suljet sen vähitellen mielestäsi. Kuuntelet. 


Vedät verhot pois. Avaat ikkunan raolleen. 
Linnunlaulua. Metsän sydän. 
Kevättä kasvoillasi. 


Kuuntelet. 

JOSSAIN 


Jossain syvalla 
ehka paratiisi on. 
Siellä lentää joukko 
onnen perhosia. 
Lämmin maa nousee, 


sulattaa jäät kyyneliin. 


Jossain merellä 
aallot saarta hyväilee. 
Siellä asuu yksin 
onnellinen ihminen. 
Lämmin maa liikkuu, 


nostaa uusia vuoria. 

КЕ$А 


Perunoista minä muistan Kesän 
mehukkaan leivän, muruset 
silmä voin kyyneleen 


ilon maut 


Yhä arvaamattomimpia ovat 
kesiemme päivät 
aamujen nopeus koputtaa 


illan ikkunaan 

ASUINSIJAT 


Puut syyt koputtavat kelotalossa 
kaatajan muistopuhe natisee pakkasella 


oveen koputtaa joku toinen 


Kerrostalon ympärillä 
erikokoisten kivien nyrkkitappelut 
vadelmapensaat varovat paljastumasta 


ennen kuin on oikea poimija liikkeellä 

UNISTA 


Päivässä yö tulkitsee unensa 
tuulen pyyhekumin hampaat 


luodun vasta 
Mihin uniin uskomme? 


On kaukainen tapahtuma 


imetty unen tarinan valos. 

KUU 


Kuun pinnalla tuoksuu 
sitruuna, appelsiini, auringonvalossa 
kypsynyt kraateri keittää 
pysähtyneessä valossa 


matkalaisen tomuteetä. 

HOPEAA HIUKSISSA 


Me olemme vanhenneet 


toistemme hopeaa hiuksissa. 


Puhumattomuus 


irrottaa sanoista lihan. 


Aina tuoreen 


tervaveneen aamu. 


Kuun valon 


kirjoitusmerkki vedessä. 

ISA KUISKAA 


Isä kuiskaa. 


Kaloilla on omat murheensa. 
Vapauta sinä niistä terävillä koukuilla 
kaikki uskomukset mitä evoluutio 


on raahannut miljoonia vuosia. 

RAKKAUDEN HUNAJA 


Mehiläisparvi 
rakkauden hunajaansa ihastuneena 
pyörii kirkon pääoven pilareissa. 
Kukitettuja saippuakuplia ja onnenkukkia 
heittävät laulavat heille. 

Kirkon eteiseen jää mumisemaan 
rukouksiaan yksinäinen kärpänen. 
Kerran se on fossiili, 
joka muistuttaa kuolemasta. 
Rakkauden kärpänen pakenee 


pääoven saranoista kesäiseen kaupunkiin. 

ALKUVOIMA 


Silmiesi alkuvoima, kyyneleet. 


Kontakti. 


Nähdä itsensä toisen puun oksalla. 


Hiljaisuus imee arjen reunoja. 

LUONTO 


Perhoset 
laskevat niitylla sieluja. 


Infrapunasiivet valaisevat yhden. 


Sanakirjojen välissä 
heräävät kuolleet 


hyönteiset lintujen ruoaksi. 


Luonnon vallasta 
vapaa mustarastas 


nokkii omenaa. 

ENNEN JA JALKEEN 


Sateenkaari katoaa 
höyhenen levottomaan 


pilveen. 


Katselen 
jäätyneitä männynoksia. 


Illan varjo tarttuu minuun. 

PIIRRAN 


Piirsin runon, jotta 


voisin unohtaa riimien kahleen. 


Sen mitä en tahdo paperille. 


Paperi on hidas. 

LUONNOS 


Luota välillä, että 


luonnos on valmis runo. 
Että lause riittää 


ilmaisemaan sen miksi 


alunperin aloitit. 

MERIPIHKA 


Meripihka kapselin sisällä 


menneisyyden tunnustus. 


Itikat olivat silloinkin 
paikalla kun asteroidi 
esitti vastalauseensa 


lajien synnylle. 


Hiomaton itikka timantti 
se laiska sietämään painetta 
esittää nyt osuutensa 


Maan synnystä. 

AAMUHETKI 


Lapivalaistu aamussa 
anna silmien saranoiden tyyntyä 


hiero varovasti unen kitka 


Hidasta liikkeet 
kuuntele askelia 
tunne matto 
aisti paljas lattia 
kosketa peiliä 
tervehdi matkustajaa 
aamun helmassa 


aamua, avoinna aamussa 


Ikuisesti olet luonnos 

NOLLA HARMONIA 


En kohota maljaa, kaadan maljoja muille 
Tuoksutan kaikki juomien aromit 
kuplivan omenan raikkaan 


tumman tynnyrin luoman syvyyden 


Osallistun nyökkäämällä 
puhumaton peili hymyilee 
minulle täydellinen sopimus 


elää nollan puhtaudessa 

JUHLISSA 


Huone on täynnä juhlavasti pukeutuneita 
Seison joukossa kuin mykkä flyygeli 
Olen täydellinen rakkauden sirkuspelle 
uneksin huoneen vuorella 
kiikarisilmin tarkkailen liikkeitä 


ilmeitä, eleitä 
Onko niissä totuus enemmän kuin sanotussa? 


Keskustelujen varjossa päivän sankari 


poimii maisemansa tulevaan runoon 

PLY YGELI 


Perustin yöllä flyygelin 
sisään munkkiluostarin. 
Soitin heille sointuja, 
jotka miellyttivät. 
Flyygelin sisältä alkoi laulu. 


Harmonian muotti soikoon! 


laulaa tämä kuoro. 
Viritys on hyvä 


kuin ilman rakkautta, 


se soi täydellisesti. 

АТТО 


Маеп sinut Кип suljen silmani 


Näen sinut kun avaan silmäni 


Näen sinut ja tahdon nimesi pois mielestäni 
Tahdon että se ruostuu, haihtuu hiukkasiksi 
Tahdon että tuli tai tuuli tempaa 
sen purrelleen helvettiin 


ja vie ulos kokemisen ilmakehästä 
Rakkaus: vihattu aito taideteos. 


Puheesi kuiskiva sademetsä. 


Suudellaan. 

KIRJOITAN 


Maagisia kuvaryöppyjä 


vaatimasta kangasta, siveltimenvetoja 


Sielu värjäytyy hetkeksi 
kiinnittyy menneeseen 
tulkitsen, piirrän kuvioita 


Kirjoitan runoja 


Kun rakkauden viikate tervehtii joka päivä on nuoruus. 


Kun haavat on auki rakkaus etsii ja löytää uuden polun. 

AHNEUS 


Kadonneet, kaiken kai oppineet 


sytyttävät taivaalle tuliaan 


Korpit saapuvat aterialle, ne jotka ovat 


unohtaneet lauluäänensä 


Ahneet, rukoilevat tähteitä 


oli päivä tai yö 

AAMUSSA 


Aamussa kolmikulmainen 
Runous 
juon sitruunateeta 


tuulen aaltoja puissa 


Aurinko tahtaa 


aina maaliinsa 

JANOAN 


Tahtien 


nuoruutta janoan, 


jumaluuden 
rakastavaa 


henkaysta 
sanojen 


puhtaita 


piirteitä 

SINUN 


Sinun vuoksesi 
Koskemattomuus 
koski minua 


virran henget 

VAARA 


Katkeytyy vaaraan, minulle 
kaaos aukaisee voimat 
inhimillinen on yliluonnollinen 
noussut tähän tuhansista haudoista 


pukenut haarniskani 
Syntyä syntyä, rakastaa 


vaikeinta, korkeinta, vaaraa 


puhkaisten 

YHTEINEN 


Unessa, yhteinen syntyma 
hetkien sisällä ikuinen toive 
miekallaan taas lävistää 
kuoleman rakkaus rajaton, orjuus 


kulkea kunnes nukahtaa 

TOISET, RAKKAAT 


Toiset, rakkaat 


ajattomaan tottuneet 


Viihtyvätkö? 
puutarha on tuoksuton 


kaikkialta valmis 


Ovia aukaistaan 
huoneettomassa 
kulkea kuvaelmassa 


vailla syntien peilejä 

TYHJA 


tyhjä puhe lakkaa maailmasta 
auringonpurkaus keskeyttää sen muutamaksi tunniksi 


kiepun paikallani maa liikuttaa kukaan ei ala itkeä vaikka tyhjästä, taas 


nuppineulan kärjestä alkaa huuto maailmassa 
sanat lakkaavat kulkemasta sujuvasti 


kaiku ihmettelee kaikuaan 


oli välttämätöntä kuulla äänensä 
ennalta suunniteltu esipuhe ei toimi 
koska katsomossa on tyhjää 
nyt olen ainoa mikä liikkuu jotain ääntä kohti 
ei ole välttämätöntä käsittää 


kaikki se mikä oli tarkoitus tehdä ei ole enää välttämätöntä 


kivien välissä on voikukkia, runoja 

KIRJOITTAMINEN 


tarvitsen sinua thymele 
kirjoituspöydän alttaria 
alkaakseni kirjoittamisen juhlan huoneessa 
ovi vetää ajatuksia puoleensa 


talon lattian alla nukkuu siiliperhe 


tarvitsen sinua thymele, alttari 
ei yhtään hybristä - kiitos! tähän ryhtymiseen 
kirjoittamisen tilassa maailmankaikkeus 
kiertyy ympärille huoneeksi 
tilaksi missä on kaikki mahdollisuudet 


tila murenee sanoiksi joita kirjoitan 


jokaisen sanan jälkeen syntyy 
uusi maailmankaikkeus johon kaikki 
uudet kirjoittamani sanat kiertyvät 
ja taas uusi maailmankaikkeus 


tervehtii kynääni ja paperia 

RUNOT 


kirjoittaminen on vaistonvaraista, kyna raapii paperin multaa 
aivoista kumpuava kukistaa synkkyyden. runot ovat hitaita kuolemia 


oikeaan ja hyvään pyrkivää, kirjainten musiikkia 


ei ole kiusallista kirjoittaa, kätkeä pieniä ajatuksiaan talteen 
ei ole lainkaan kiusallista että kirjoittaa, se on jatkunut niin kauan 
jo ennen kuin ymmärsin myytin runoilijasta, joka karkaa 
todellisuudesta kirjoittaa kynttilänvalossa 
pitää sulkakynäänsä kohotettuna kuin johonkin iskuun, miekkaa 
ja hän kirjoittaa viiltoja mielestään, itselleen itsensä vuoksi 


piilossa, toiveena rakastuminen oikeaan ikuiseen 


65 


SUURENNUSLASIN ALLA 


perhosensiipi 
mikä käsittämätön tahto 
ja maailma vapisee 
tässä me 


jonkun suurennuslasin alla 


rakas ystävä ota suurennuslasi 
vakauta aistisi herkiksi 
anna silmäsi imarrella näkemääsi 


vaella pienuuden vahvuudessa ja varmuudessa 


näe sormenjälkien tuoksu 
rakas ystävä, sormi siihen 
olet tässä olen tässä 


siirrä sormea hiukan 


tässä olen valoa verhojen takaa 


puhaltava äkkinäinen kuiskaus 

KUUNTELE 


Luolassa lueteltiin jotain 
näkymättömiä kirjaimia 
toisissaan pisaroina juoda 
kuunnella merestä 
kohonnutta simpukkaa 
kaukaisten maiden 


viestejä, sanojaa 

HII 

KORKEALLA 


valossa graniitin unelmoin korkealla merinäköalan ja rakkauden juuresta 
kurkotan alemmaksi ja kohoan kauniimpana hidastaen ylemmäksi 
kattopeilissä liikkuu hikinen kaksipäinen ihoistamme kudottu veistos 
alkuja, loppuja sarjana matala ääninen kuiskaus korvanlehdellä 
tulen ja palaan meissä kesyynnyin villisti, nopeasti 
muutaman kosketuksen jälkeen tahdoin uupua 
tahdoin löytää sormien nukketeatterissa salaisuutesi luolan 
tahdoin hitaasti tahdoin nopeasti tahdoin olla hiljaa 
puhua, keskustella kuiskata kyllä kyllä ah viimein saavuit 
keskipäivän salaisuudessa astiapesukone oli täytetty 
minä en, minä hyrisin sen tahdissa sinä et ehtinyt 
suihkussa pesin nautinnolla vartalosi puhtaaksi 


sinä saavuit nuolin kahvikupin tyhjäksi 

RAAKILE RAKKAUS 


kesän kattojen yli käy surullinen tuuli 
kuun valju rotanhäntä piiskaa taivasta 
hiukset sekaisin rakkaus raakileena on 
miten jatkuminen loppui heti jo alussa 


miten ainoa olla, kosketus loppumaton 


nyt hiljaisia aurinkoisia aamuja 
huoneet ilman äänesi kaikuja 
olimme alastonta meripihkaa 


raakileen meremme rannoilla 


kesän kattojen yli käy surullinen tuuli 
kuun valju rotanhäntä piiskaa taivasta 
aina muistan ääriviivasi hiekalla valona 

onnelliset hiukset yksinäisten maasta 
miten jatkuminen loppui heti jo alussa 


miten ainoa olla, kosketus loppumaton 


nyt hiljaisia aurinkoisia aamuja 
huoneet ilman äänesi kaikuja aa 
olimme alastonta meripihkaa 


raakileen meremme rannoilla 


miten jatkuminen loppui heti jo alussa 

RAAKILE RAKKAUS 


miten ainoa olla, kosketus loppumaton 

FLY Y GEL 


tähtien nuoruutta janoan 
kulkien kunnes nukahdan 
päivämme sisään toiveisiin 
tuulen henkiä puutarhassa 
kosketan sylissä ruusuasi 
rakkaudella soit kauniisti 
puutarhani ainoa flyygeli 


puutarhani ainoa flyygeli 


katseesi aukaisee voimat 
lasken niittysi perhosia 
varjosi tarttuu minuun 
lakanasiivin lennetään 

tähtien nuoruus on meissä 


puutarhan tuulet ihollaan 

TANAAN 


tänään toinen maa on pyhitetyn rauhan yllä 
kaikkialta nousee uhrisavun värit, naamioi 
tuhannet lyijyn kylmät suudelmat maailmaan 


missä kevättä ei koskaan kevättä ei koskaan 


toinen valo tänään on pyhitetyn maan yllä 
kaikkialta nousee kuolemattomien aurinko 
ja väärä totuus yhdessä hautaan laitetaan 


kerran koittaa päivä, vilja kasvaa kultaisena 

KAKSI 


kysyin tähdiltä sinusta, kuljin hitaassa ajassa 
toisiaan vasten kaksi haavoittunutta vaelsi 
tuli rakkaus linnun siivissä, olit vain sylissä 


sateiden luoma kukka puutarhasta elämän 


kysyin tähdiltä onnesta, kuuntelin ajatonta 
toisiaan vasten kävi kaksi mahdollisuutta 

oli rakkaus elämän siivissä, oli kuin rajaton 
heijastuksia koivunlehdillä, vanha rukous 


joutsenten sydämet olivat meidän sydämet 


suudelmat, heijastus järveltä metsästä äänet 


suudelmat, missä annoit ainoan kukkasi 

